CELEX: 62011TN0118
Language: ro
Date: 2011-03-02 00:00:00
Title: Cauza T-118/11: Acțiune introdusă la 2 martie 2011 — Attey/Consiliul

30.4.2011   
            
            
               RO
            
            
               Jurnalul Oficial al Uniunii Europene
            
            
               C 130/17
            
         Acțiune introdusă la 2 martie 2011 — Attey/Consiliul
   (Cauza T-118/11)
   2011/C 130/30
   Limba de procedură: franceza
   
      Părțile
   
   
      Reclamant: Philipp Attey (Abidjan, Côte d’Ivoire) (reprezentant: J.-C. Tchikaya, avocat)
   
      Pârât: Consiliul Uniunii Europene
   
      Concluziile reclamantului
   
   
               —
            
            
               Anularea Deciziei 2011/18/PESC a Consiliului din 14 ianuarie 2011 de modificare a Deciziei 2010/656/PESC a Consiliului de reînnoire a măsurilor restrictive impuse împotriva Côte d’Ivoire și a Regulamentului (UE) nr. 25/2011 al Consiliului din 14 ianuarie 2011 de modificare a Regulamentului (CE) nr. 560/2005 de impunere a anumitor măsuri restrictive specifice îndreptate împotriva anumitor persoane și entități având în vedere situația din [Côte d’Ivoire], în măsura în care acestea îl privesc pe reclamant;
            
         
               —
            
            
               obligarea Consiliului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă patru motive.
   
               1.
            
            
               Primul motiv întemeiat pe o eroare vădită de apreciere, întrucât măsurile restrictive impuse reclamantului pentru motivul că acesta ar obstrucționa procesul de pace și de reconciliere în Côte d’Ivoire și ar refuza să recunoască rezultatul alegerilor prezidențiale se bazează pe faptul că pârâtul ar fi considerat în mod eronat că domnul Ouattara ar fi fost ales președinte al Republicii Côte d’Ivoire, în condițiile în care domnul L. Gbagbo a fost proclamat președinte în urma alegerilor de Consiliul Constituțional.
            
         
               2.
            
            
               Al doilea motiv întemeiat pe un abuz de putere, în măsura în care actele atacate: i) urmăresc un alt scop decât cel definit la articolul 21 TUE, mai precis promovarea în întreaga lume a democrației și a statului de drept, dat fiind că domnul L. Gbagbo a fost proclamat în mod democratic președinte al Republicii Côte d’Ivoire și ii) ar nesocoti Carta Națiunilor Unite a cărei respectare este promovată de Uniunii, deoarece pârâtul a încălcat principiul neamestecului în treburile interne ale unui stat.
            
         
               3.
            
            
               Al treilea motiv întemeiat pe încălcarea articolului 215 alineatul (3) TFUE, dat fiind că actele atacate nu conțin nicio garanție juridică.
            
         
               4.
            
            
               Al patrulea motiv întemeiat pe Carta drepturilor fundamentale a Uniunii Europene
               
                           —
                        
                        
                           întrucât ar fi fost încălcat dreptul său la apărare, în măsura în care reclamantului nu i-au fost comunicate elementele reținute în sarcina sa și nu i-a permis astfel să își comunice în mod util punctul de vedere în această privință, și
                        
                     
                           —
                        
                        
                           întrucât s-ar fi adus atingere dreptului reclamantului la respectarea proprietății și aceasta în mod disproporționat.